Buxoroda davlat manfaatlariga qariyb 25 mln so‘m zarar yetkazgan issiqxona egasi javobgarlikka tortildi

MIB Buxoro tuman bo‘limi tomonidan 2018-yilning 13-dekabr kuni Buxoro tuman “Arabxona” MFY hududida monitoring o‘tkazildi, deb xabar berdi MIB axborot xizmati.

Buxoro tuman Arabxona qishlog‘ida istiqomat qiluvchi X.A. xonadonida tashkil qilingan issiqxonani umumiy foydalanishdagi elektr tarmog‘iga elektr hisoblagichdan tashqari yashirin ravishda ulab, elektr energiyasidan noqonuniy foydalanib kelganligi natijasida davlat manfaatlariga 24 295 900 so‘m miqdorida zarar yetkazganligi aniqlangan.
“Yetkazilgan zarar to‘liq miqdorda undirilgan. JPKning 84-moddasi 1-qismi 8-bandiga asosan jinoyat ishi qo‘zg‘atishdan rad qilish to‘g‘risida qaror qabul qilingan”, — deyiladi xabarda.